## Metrovalencia oferix servici per a facilitar l’accés a la Fira de la Infància i la Joventut-Expojove

*** ​​​​​​Del 26 de desembre al 4 de gener se celebra la Fira Internacional de València i la Fira de la Infància i de la Joventut
* La línia 4 del tramvia amb la parada de Fira i la línia 2 del metro amb l’estació Les Carolines-Fira són els accessos més pròxims**

Metrovalencia facilita, des del 26 de desembre fins al 4 de gener de 2026, servicis en la línia 4 de tramvia de Metrovalencia fins a Fira València, amb l’objectiu de facilitar l’accés a la Fira Internacional de València i a la Fira de la Infància i la Joventut, Expojove 2025-26.

Juntament amb el tramvia, també es pot accedir a Fira València desplaçant-se fins a l’estació Les Carolines/Fira de la línia 2 de Metrovalencia.

Durant la celebració de l’esdeveniment, el servici de tramvia funcionarà de 06:00 a 22:00 hores les jornades laborals i de 06:00 a 23:00 hores els dissabtes, diumenges i festius.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat.

Tots aquells usuaris de Metrovalencia que desitgen ampliar la informació d’horaris i freqüències poden consultar la pàgina web (www.metrovalencia.es) o telefonar al número gratuït 900 46 10 46 d’atenció al client, així com contactar a través de la xarxa social X @metrovalencia i l’app oficial.

Fecha: 24/12/2025